
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Καθορισμός αρμοδιοτήτων του Αναπληρωτή Υπουργού Περι¬ 
βάλλοντος, Χωροταξίας και Δημοσίων Έργων, Γεωργίου 

Κτενά . 1 

Ορισμός αριθμού εισακτέων στο Τμήμα Γενικής Διοίκησης 

της ΕΣΔΔ κατά το έτος 1989 . 2 

Καθορισμός συνολικής διάρκειας εκπαίδευσης στην ΕΣΔΔ και 

κατανομή αυτής στις τρεις φάσεις .. 3 

Ορισμός ΑΣΚΕ της Δημόσιας Επιχείρησης Ηλεκτρισμού . . 4 
Χορήγηση έκτακτης οικονομικής ενίσχυσης στους μισθωτούς 
της επιχείρησης Θ. X. ΙΩΑΝΝΙΔΗΣ Ο.Ε. που βρίσκονται 

σε επίσχεση εργασίας. 5 

Σύσταση θέσεων για πρόσληψη καθηγητών με σχέση εργα¬ 
σίας ιδιωτικού δικαίου Αορίστου χρόνου ... 6 

Πρακτική άσκηση στο επάγγελμα των σπουδαστών Κοινωνι¬ 
κής Εργασίας ΣΕΥΠ των Τ.Ε.Ι. 7 

Μεταβίβαση αρμοδιοτήτων και εξουσίας υπογραφής εγγρά¬ 
φων «Με εντολή Υπουργού στο Γενικό Γραμματέα και σε 

Όργανα του Πυροσβεστικού Σώματος». 8 

Σύσταση «Γραφείου Καυσίμων» στη Δ/νση Ελέγχου Ατμο¬ 
σφαιρικής Ρύπανσης και Θορύβου του Υπουργείου Περι¬ 
βάλλοντος, Χωροταξίας και Δημοσίων Έργων. 9 

Σύσταση Γραφείου στο Υπουργείο Περιβάλλοντος, Χωροτα¬ 
ξίας και Δημοσίων Έργων.10 

Αντικατάσταση μελών Διοικητικού Συμβουλίου ΣΕΠΤΑ ..11 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Υ127 (1) 

Καθορισμός αρμοδιοτήτων του Αναπληρωτή Υπουργού Περι¬ 
βάλλοντος, Χωροταξίας και Δημοσίων Έργων, Γεωργίου 
Κτενά. 

Ο ΠΡΩΘΥΠΟΥΡΓΟΣ 

Έχοντας υπόψη τις διατάξεις: 

1. Του άρθρου 81 παρ. 1 εδ. 2 του Συντάγματος. 

2. Των άρθρων 16 παρ. 3,22 παρ. 3, 23, 24 παρ. 1 και 2 και 
27 παρ. 1 του Ν. 1558/1985 «Κυβέρνηση και Κυβερνητικά 
Όργανα» (ΦΕκ 137). 

3. Της Υ 944/1988 απόφασης του Πρωθυπουργού «Σύσταση 
θέσεων Αναπληρωτών Υπουργών» (ΦΕΚ Β 854). 

4. Του Π.Δ. 51/1988 «Οργανισμός Υπουργείου Περιβάλλο¬ 
ντος, Χωροταξίας, και Δημοσίων Έργων» (ΦΕΚ 19). 

5. Του Π.Δ. 567/1988 «Διορισμός Υπουργών, Αναπληρω¬ 


τών Υπουργών και Υφυπουργών» (ΦΕΚ 262) με το οποίο διορί¬ 
στηκε Αναπληρωτής Υπουργός Περιβάλλοντος, Χωροταξίας και 
Δημοσίων Έργων ο Γεώργιος Κτενάς, αποφασίζουμε: 

Άρθρο 1 

Στον Αναπληρωτή Υπουργό Περιβάλλοντος, Χωροταξίας και 
Δημοσίων Έργων, Γεώργιο Κτενά, αναθέτουμε: 

1. Την άσκηση των αρμοδιοτήτων που κατά τις διατάξεις του 
π.Δ. 51/1988 «Οργανισμός Υπουργείου Περιβάλλοντος, Χωρο¬ 
ταξίας και Δημοσίων Έργων» ανήκουν στις παρακάτω υπηρε¬ 
σίες: 

α. Διεύθνση Περιβαλλοντικού Σχεδιασμού (άρθρο 2). 

β. Διεύθυνση Ελέγχου Ατμοσφαιρικής Ρύπανσης και Θορύβου 
(άρθρο 3). 

γ. Διεύθυνση Διοικητικού (άρθρο 10) για ό,τι αφορά την υπη¬ 
ρεσιακή κατάσταση του προσωπικού των υπηρεσιών που υπάγο¬ 
νται σ’ αυτόν. 

δ. Τμήμα Διεθνών Δραστηριοτήτων και Θεμάτων Ευρωπαϊ¬ 
κής Οικονομικής Κοινότητας (ΕΟΚ) (άρθρο 14) για τα θέματα 
αρμοδιότητας των υπηρεσιών που υπάγονται σ’ αυτόν. 

Η εκπροσώπηση στα όργανα της ΕΟΚ και τους λοιπούς Διε¬ 
θνείς Οργανισμούς για τα παραπάνω θέματα ανήκει στον 
Υπουργό Περιβάλλοντος, Χωροταξίας και Δημοσίων Έργων. 

2. Την αρμοδιότητα συγκρότησης των συλλογικών οργάνων, 
που λειτουργούν στις πιο πάνω υπηρεσίες και συγκροτούνται με 
απόφαση του Υπουργού Περιβάλλοντος, Χωροταξίας και Δημο¬ 
σίων Έργων, καθώς και της έκδοσης πράξεων που αφορούν τη 
λειτουργία τους. 

Άρθρο 2 

Στα πλαίσια των παραπάνω αρμοδιοτήτων περιλαμβάνονται η 
νομοθετική πρωτοβουλία, οι κοινοβουλευτικές αρμοδιότητες οι 
οποίες μπορεί να ασκούνται παράλληλα και από τον Υπουργό Πε¬ 
ριβάλλοντος, Χωροταξίας και Δημοσίων Έργων, καθώς και η 
αρμοδιότητα πρότασης για την έκδοση κανονιστικών και ατομι¬ 
κών διαταγμάτων και έκδοσης αποφάσεων, καθώς και συνυπο- 
γραφής διαταγμάτων ή αποφάσεων με άλλους Υπουργούς ή Υφυ¬ 
πουργούς. 

Άρθρο 3 

Στον Αναπληρωτή Υπουργό Περιβάλλοντος, Χωροταξίας και 
Δημοσίων Έργων αναθέτουμε επίσης την εξουσία να μεταβιβάζει 
στο Γ ενικό Γ ραμματέα του Υπουργείου, στους Ειδικούς Γ ραμμα- 
τείς, στους Διευθυντές και γενικά στους προϊσταμένους υπηρεσια¬ 
κών μονάδων που υπάγονται σ’ αυτόν, ορισμένες από τις αρμο- 
διότητές του, καθώς και το δικαίωμα να υπογράφουν «με εντολή 
Αναπληρωτή Υπουργού» αποφάσεις, έγγραφα, εντάλματα, επι¬ 
στολές ή άλλες πράξεις της αρμοδιότητάς του. 

ΕΦΗΜΕΡΙΕ ΤΗΣ ΚΥΒΕΡΛΙΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 8 Φεβρουάριου 1989 

Ο ΠΡΩΘΥΠΟΥΡΓΟΣ 

ΑΝΔΡΕΑΣ Γ. ΠΑΠΑΝΔΡΕΟΥ 

- ♦- 

Αριθ. ΑΙΑΑΑ/Η12/-Κ-1/1/12/3042 (2) 

Ορισμός αριθμού εισακτέων στο Τμήμα Γενικής Διοίκησης της 

ΕΣΔΔ κατά το έτος 1989. 

Ο ΥΠΟΥΡΓΟΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

Έχοντας υπόψη: 

1. Τις διατάξεις του άρθρου 16 παρ. 1 του Ν. 1388/83 
«Ίδρυση Εθνικού Κέντρου Δημόσιας Διοίκησης» όπως τροποποι¬ 
ήθηκε με το άρθρο 23 του Ν. 1586/86. 

2. Την από 11 Ιανουάριου 1989 απόφαση του Δ.Σ. του ΕΚΔΔ 
«Μεταφορά θέσεων από τα τμ. Δ/κής Δικ/σύνης και Διπλ. κα- 
τεύθ. στο τμ. Γεν. Διοίκησης». 

3. Την ΔΙΕΚ/Η-12-Κ/6/23/7113/26.7.88 απόφαση του 
Υπουργού Προεδρίας της Κυβέρνησης «Ορισμός αριθμού εισα¬ 
κτέων στην ΕΣΔΔ έτους 1988» (ΦΕΚ 524/88/Β), αποφασί¬ 
ζουμε: 

Ο συνολικός αριθμός εισακτέων στο τμήμα Γενικής Διοίκησης 
κατά τον εισαγωγικό διαγωνισμό της ΕΣΔΔ έτους 1988 ανέρχε¬ 
ται σε τριάντα εννέα (39). 

Η παρούσα να δημοσιευθεί στην Εφημερίδα της Κυβερνή¬ 
σεως. 

Αθήνα, 8 Φεβρουάριου 1989 

0 ΥΠΟΥΡΓΟΣ 

ΑΓ. ΚΟΥΤΣΟΓΙΩΡΓΑΣ 

-♦- 

ΑΙΔΑΑ/Η.12-Κ-1/13/3043 (3) 

Καθορισμός συνολικής διάρκειας εκπαίδευσης στην ΕΣΔΔ και 

κατανομή αυτής στις τρεις φάσεις. 

Ο ΥΠΟΥΡΓΟΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

Έχοντας υπόψη: 

1. Την παρ. 7 του άρθρου 21 του νόμου 1388/83 «Ίδρυση 
Εθνικού Κέντρου Δημόσιας Διοίκησης» (ΦΕΚ 113/Α/1983). 

2. Τη γνώμη του Διοικητικού Συμβουλίου του ΕΚΔΔ, που πε- 
ριέχεται στο απόσπασμα πρακτικού της συνεδρίασης της 11ης 
Ιανουάριου 1989, αποφασίζουμε: 

1. Ορίζουμε τη συνολική διάρκεια της εκπαίδευσης στην ΕΣΔΔ 
σε εικοσιπέντε (25) μήνες, μη υπολογιζομένης της μηνιαίας κατ’ 
έτος κανονικής άδειας. 

2. Κατανέμουμε τον ανωτέρω χρόνο σπουδών σε κάθε φάση, 
ως ακολούθως: 

Α' φάση: επτά (7) μήνες θεωρητικής εκπαίδευσης και τέσσερις 
(4) μήνες πρακτικής εκπαίδευσης (παρ. 3 άρ. 21 Ν. 1388/83). 

Β' φάση: επτά (7) μήνες θεωρητικής εκπαίδευσης και τέσσερις 
(4) μήνες πρακτικής εκπαίδευσης, ενάμισυ (Ρ/ε) μήνα προετοι¬ 
μασία τελικής εξέτασης, δεκαπέντε (15) ημέρες τελικές εξετάσεις 
(παρ. 4 άρ. 21 Ν. 1388/83). 

Γ' φάση: ένας (1) μήνας προετοιμασία για τη θέση (παρ. 5 άρ. 
21 Ν. 1388/83). 

Η φάση αυτή έχει πρόσθετη διάρκεια ένα (1) μήνα, για το 
τμήμα διϋπουργικών στελεχών, (παρ. 5 άρ. 21 Ν. 1388/83). 

3. Η απόφαση αυτή ισχύει και για τη δεύτερη εκπαιδευτική 
σειρά. 


Η παρούσα να δημοσιευθεί στην Εφημερίδα της Κυβερνή¬ 
σεως. 

Αθήνα, 8 Φεβρουάριου 1989 

Ο ΥΠΟΥΡΓΟΣ 

ΑΓ. ΚΟΥΤΣΟΓΙΩΡΓΑΣ 
- φ - 

Αριθ. 352 (4) 

. Ορισμός ΑΣΚΕ της Δημόσιας Επιχείρησης Ηλεκτρισμού. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ 
ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Έχοντας υπόψη τις διατάξεις: 

α) Του Νόμου 1365/83 για την «κοινωνικοποίηση των επι¬ 
χειρήσεων δημόσιου χαρακτήρα ή κοινής ωφέλειας». 

β) Του Π.Δ. 57/85 για τη δομή, ρόλος και τρόπος διοίκησης 
και λειτουργίας της κοινωνικοποιημένης επιχείρησης «Δημόσια 
Επιχείρηση Ηλεκτρισμού» (ΔΕΗ), αποφασίζουμε: 

Ορίζουμε ως εκπροσώπους του Κράτους στην Αντιπροσωπευ¬ 
τική Συνέλευση Κοινωνικού Ελέγχου (ΑΣΚΕ) της ΔΕΗ τους 

εξής: 

1. Γ. Κυριόπουλο με αναπληρωτή τον Τ. Φράγκο. 

2. I. Κουτσουβέλη με αναπληρωτή τον Ν. Μανωλά. 

3. Γ. Αερίου με αναπληρωτή την Α. Δασκαλάκη. 

4. I. Σπαντιδάκη με αναπληρωτή την Κ. Σπανοπούλου. 

5. Α. Χανακούλα με αναπληρωτή τον Στ. Καλαντζή. 

6. Ε. Χατζήμπερη-Κοσίντα με αναπληρώτρια την Ε. Σαργιά- 
νου. 

7. Κ. Ηλιάδη με αναπληρωτή τον Γ. Βάσσο. 

8. Π. Κλάδη με αναπληρωτή τον Ε. Κυτίνο. 

9. I. Δατσέρη με αναπληρωτή τον Α. Ντούτσο. 

Η ΑΣΚΕ συμπληρώνεται με τους εξής εκλεγμένους εκπροσώ¬ 
πους των εργαζομένων όπως προέκυψαν από τις εκλογές του 
Οκτωβρίου/88. 

10. Ζέρβας Βασίλειος (με αναπληρωτή του τον Μπαλάση Γε¬ 
ώργιο). 

11. Μάνικάς Ιωάννης (με αναπληρωτή του τον Παναγόπουλο 
Δημήτριο). 

12. Βίττης Φιλοποίμην (με αναπληρωτή του τον Σαμαλτάνο 
Χρήστο). 

13. Τσιαμαντάς Βασίλειος (με αναπληρωτή του τον Σειρα- 
δάκη Εμμαν.). 

14. Κουκουλόπουλος Παρασκευάς (με αναπληρωτή του τον 
Τζουανάκο Ιωάν.). 

15. Μωϋσίδης Κων/νος (με αναπληρωτή του τον Σακκά Γε¬ 
ώργιο). 

16. Ταλαρούγκας Ιωάννης (με αναπληρωτή του τον Κέντρο 
Σπύρο). 

17. Καβαδίας Βασίλειος (με αναπληρωτή του τον Ανδριώτη 
Γ εώργιο). 

18. Βοϊδανούδης Ιωάννης (με αναπληρωτή του τον Γκαβο- 
γιαννάκη Βασ.). 

Η ΑΣΚΕ συμπληρώνεται ακόμα με εκπρόσωπο της Τοπικής 
Αυτοδιοίκησης τον: 

19. Δημ. Ευσταθιάδη (με αναπληρωτή τον Μανώλη Κουρμα- 
διά) και τους εξής εκπροσώπους κοινωνικών φορέων: 

20. Από Γ.ΣΈ.Ε.: Αναστάσιος Μάναλης (με αναπληρωτή: Δ. 
Μανδηλαρά). 

21. Από Τ.Ε.Ε. Σακελλαρίου Ιωάννης (με αναπληρωτή: Ν. 
Μπατιστάσο). 

22. Από Ο.Ε.Ε.: Παναγ. Αλεξόπουλος (με αναπληρωτή: Γι- 
ώργ. Μανωλάκη). 

23. Από ΕΕΒΕΕ: Νικ. Γεωργακέλος (με αναπληρωτή: Κυ¬ 
ριάκο Βανέζη). 

24. Από Β.Ε.Α.: Ν. Σγουμπόπουλος (με αναπληρωτή: Στέρ- 
γιο Βασιλείου). 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ {ΤΕΥΧΟΣ ΔΕΥΤΕΡΟ) 

25. Από ΣΕΒ: Χαρ. Κυριαζής (με αναπληρωτή: Β. Σαλα- 
πάτα). 

26. Από ΠΑΣΕΓΕΣ: Ηλίας Σεϊτανίδης (με αναπληρωτή: 
Φώτη Σκουλαρίχη). 

27. Από ΓΕΣΑΣΕ: Δημ. Κτενάς (με αναπληρωτή: Σπόρο 
Στρκρτάρη). 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 6 Φεβρουάριου 1989 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΒΙΟΜ.. ΕΝΕΡΓ. & ΤΕΧ/ΓΙΑΣ 

ΠΑΝΑΓ. ΡΟΥΜΕΛΙΩΤΗΣ ΑΝΑΣΤ. I. ΠΕΠΟΝΗΣ 

Αριθ. 30237 · (5) 

Χορήγηση έκτακτης οικονομικής ενίσχυσης στους μισθωτούς της 

επιχείρησης Θ. X. ΙΩΑΝΝΙΔΗΣ Ο.Ε. που βρίσκονται σε επί¬ 
σχεση εργασίας. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις της παρ. 3 του άρθρου 17 του Ν.Δ/τος 
2961/54 «περί συστάσεως Οργανισμού Απασχολήσεως & 
Ασφαλίσεως Ανεργίας», όπως τροποποιήθηκε αργότερα. 

2. Τις διατάξεις του Ν.Δ/τος 212/69 «περί Οργανώσεως & 
Διοικήσεως του Οργανισμού Απασχολήσεως Εργατικού Δυναμι¬ 
κού». 

3. Την αριθ. 372/89 απόφαση του Δ.Σ. του ΟΑΕΔ (αρ. Συνε¬ 
δρίασης 5/31.1.89) που μας υποβλήθηκε με το αρ. 102652/ 
1.2.89 έγγραφο του Οργανισμού. 

4. Το γεγονός ότι στην προκειμένη περίπτωση συντρέχουν 
εξαιρετικοί λόγοι, αποφασίζουμε: 

1. Εγκρίνουμε την καταβολή από τον ΟΑΕΔ έκτακτης οικονο¬ 
μικής ενίσχυσης από είκοσι χιλιάδες (20.000) δρχ. στον καθένα 
από τους μισθωτούς της επιχείρησης Θ. X. ΙΩΑΝΝΙΔΗΣ Ο.Ε. 
που εξακολουθεί να βρίσκεται σε επίσχεση εργασίας και δεν πλη¬ 
ροί προϋποθέσεις τακτικής επιδότησης. 

2. Η αξίωση της παραπάνω οικονομικής ενίσχυσης παραγρά¬ 
φεται μετά εξήντα (60) ημέρες από την κοινοποίηση της απόφα¬ 
σης αυτής στην αρμόδια για την επιδότηση Υπηρεσία. 

Η απόφαση αυτή, που κοινοποιείται για εκτέλεση, να δημο- 
σιευθεί στην Εφημερίδα της Κυβερνήσεως. 

Αθήνα, 3 Φεβρουάριου 1989 

Ο ΥΠΟΥΡΓΟΣ 

Γ. ΓΕΝΝΗΜΑΤΑΣ 
- ψ - 

Αριθ. Α2/31690 (6) 

Σύσταση θέσεων για πρόσληψη καθηγητών με σχέση εργασίας 

ιδιωτικού δικαίου Αορίστου χρόνου. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του Ν. 682/77 «Περί ιδιωτικών σχολείων 
Γενικής Εκπαίδευσης». 

2. Τις διατάξεις του Ν. 1505/84 «Αναδιάρθρωση μισθολο¬ 
γίου Προσωπικού της Δημόσιας Διοίκησης και άλλες συναφείς 
διατάξεις». 

3. Τις διατάξεις του άρθρου 62 του Ν. 1566/85 «Δομή και 
λειτουργία της Πρωτ/θμιας και Δευτ/θμιας εκπαίδευσης και άλ¬ 
λες διατάξεις». 

4. Την αριθ. 1002081/28/2.1.89 (ΦΕΚ 10/Β/89) από¬ 
φαση του Πρωθυπουργού και του Υπουργού Οικονομικών «Ανά¬ 
θεση αρμοδιοτήτων στον Υφυπουργό Οικονομικών». 

5. Τις ανάγκες της Δευτ/θμιας Εκπ/σης σε εκπαιδευτικό προ¬ 
σωπικό και τις σχετικές αιτήσεις των ενδιαφερομένων, αποφασί¬ 


ζουμε: 

Συνιστούμε τις παρακάτω επτά (7) θέσεις καθηγητών στη 
Δευτεροβάθμια εκπαίδευση, με σχέση εργασίας ιδιωτικού δικαίου 
αορίστου χρόνου κατά κλάδο και βαθμό του Ν. 1566/85 και του 
Ν. 1505/84 για την πρόσληψη εκπαιδευτικών που έχουν απολυ¬ 
θεί από ιδιωτικά σχολεία, όπως στον παρακάτω πίνακα: 


Α/Α Κλάδος- · 

ειδ/τητα 

Αριθμός 

θέσεων 

Βαθμός 

ΜΚ 

Αρχικό- 

καταληκτικό 

ΜΚ 

1 ΠΕ2 Φιλολόγων 

1 

Α 

4 

16-1 

2 ΠΕ3 Μαθημ/κών 

1 

Β' 

13 

16-1 

3 ΠΕ9 Οικονομολόγων 

1 

Α' 

9 

16-1 

4 ΠΕΙ 1 Φυσ. Αγωγής 

1 

Β’ 

14 

16-1 

5 ΠΕ16 Μουσικής 

6 ΤΕ1 Εργοδ. Σχέδια- 

1 

Β' 

17 

18 - 3 

στες 

7 ΤΕ1 Εργοδ. Μηχανο- 

1 

Β' 

18 

22- 7 

λόγοι 

1 

Β' 

20 

22 - 7 


ΣΥΝΟΛΟΝ ΘΕΣΕΩΝ: 7 

Αθήνα, 3 Φεβρουάριου 1989 


ΟΙ ΥΠΟΥΡΓΟΙ 

ΥΦΥΠΟΥΡΓΟΣ . 

ΠΡΟΕΔΡΙΑΣ. ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΟΝ 

ΑΓΑΜ. ΚΟΥΤΣΟΓΙΩΡΓΑΣ ΗΛΙΑΣ ΠΑΠΑΗΛΙΑΣ 

ΕΘΝΙΚΗΣ ΠΑΙΔΕΙΑΣ & ΘΡΗΣΚ/ΤΩΝ 

ΓΕΩΡΓΙΟΣ ΠΑΠΑΝΔΡΕΟΥ 

--+- 

Αριθ. Ε5/333 (7) 

Πρακτική άσκηση στο επάγγελμα των σπουδαστών Κοινωνικής 

Εργασίας ΣΕΥΠ των Τ.Ε.Ι. 

ΟΙ ΥΦΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ ΚΑΙ 
ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 12 παρ. 1, εδ. δ’του Ν. 1351/83 
«Εισαγωγή σπουδαστών στην τριτοβάθμια εκπαίδευση και άλλες 
διατάξεις». 

2. Τις διατάξεις του Π.Δ. 174/85 «Άσκηση στο επάγγελμα 
των σπουδαστών των Τ.Ε.Ι.». 

3. Την απόφαση Ε5/1258/86 (ΦΕΚ 133/τ.Βγ27.3.87 και 
ΦΕΚ 456/τ.Β'/17.7.86) περί «Ορισμού αποζημιώσεως ασκού¬ 
μενων σπουδαστών Τ.Ε.Ι. 

4. Την Ε5/1303/86 (ΦΕΚ 168/τ.Β'/10.4.86) απόφαση, 
περί «Ασφάλισης σπουδαστών Τ.Ε.Ι. κατά την διάρκεια της πρα¬ 
κτικής τους άσκησης». 

5. Την ανάγκη της εκπαίδευσης και πρακτικής άσκησης στο 
επάγγελμα των σπουδαστών της Κοινωνικής Εργασίας των 
Τ.Ε.Ι. προκειμένου να αποκτήσουν την απαιτούμενη επαγγελμα¬ 
τική εμπειρία. 

6. Την κοινή απόφαση των Πρωθυπουργού και Υπουργού 
Υγείας, Πρόνοιας και Κοινών. Ασφαλίσεων αριθμ. 904/ 
30.11.88 (ΦΕΚ 863/τ.Β/30.11.88) για «Ανάθεση αρμοδιοτή¬ 
των στους Υφυπουργούς Υγείας, Πρόνοιας και Κοινών. Ασφαλί¬ 
σεων». 

7. Τις σχετικές αποφάσεις του Υπουργού Υγείας, Πρόνοιας 
και Κοινών. Ασφαλίσεων περί επιλογής και έγκρισης Κοινωνι¬ 
κών Υπηρεσιών ως Κέντρων Πρακτικής Άσκησης σπουδαστών 
Κοινωνικής Εργασίας Τ.Ε.Ι. (Γ6 α/οικ.2123/30.10.84, ΦΕΚ 
797/τ.Β/84 όπως τροποποιήθηκε και συμπληρώθηκε με τις 
αποφάσεις Γ6α/οικ.921/13.5.85, Γ6α/οικ.414/14.3.86 και 
Γ6α/965/13.5.88), την δυνατότητα των Κοινωνικών Υπηρε- 

αιών ν’ ανταποχριθούν στον απαιτούμενο αριθμό σπουδαστών για 
πρακτική άσκηση, 

8. Την Η/186/89 (ΦΕΚ 12/τ.Β*/11.1.89) απόφαση του 
Υπουργού Εθνικής Παιδείας και Θρησκευμάτων, περί εκχώρη¬ 
σης αρμοδιοτήτων στους Υφυπουργούς του ΥΠΕΠΘ, αποφασί¬ 
ζουμε: 

1. Καθορίζουμε τον αριθμό θέσεων πρακτικής άσκησης των 
σπουδαστών Κοινωνικής Εργασίας των ΣΕΥΠ των Τ.Ε.Ι., που 
θα πραγματοποιήσουν την πρακτική τους άσκηση στο επάγγελμα 
σε υπηρεσίες, οργανισμούς Ν.Π.Δ.Δ. κ.λπ. του Δημόσιου Τομέα, 
αρμοδιότητας του Υπουργείου Υγείας, Πρόνοιας και Κοινωνικών 
Ασφαλίσεων, που έχουν εγκριθεί ως Κέντρα Πρακτικής Άσκη¬ 
σης, πέραν εκείνων που αναφέρονται στην απόφασή μας Ε5/ 
5237/26.9.88 (ΦΕΚ 773/τ.Β·/26.10.88), όπως ειδικότερα 
παρουσιάζονται στον παρακάτω πίνακα: 

α/α Κέντρα Πρακτικής Άσκησης 

σπουδαστών Κοιν. Εργασίας Αριθμός θέσεων Πρακτικής 

Άσκησης ανά Τ.Ε.Ι. 

ΑΘΗΝΑ 

1. Νομαρχία Ηλείας 

Τμήμα Κοιν. Πρόνοιας Πύργου 1 

2. Ψυχιατρική Κλινική Δημοκρα- 

τείου Πανεπιστημίου Θράκης 2 

3. Υπηρεσία Κοιν. Ψυχιατρικής 

Αθηνών του Κέντρου Ψυχικής 

Υγιεινής 6 

4. Συνοικιακό Κέντρο Καρέα του 

Εθνικού Οργανισμού Πρόνοιας 1 

5. Νομαρχία Ανατολικής Αττικής 

Δ/νση Κοινωνικής Πρόνοιας 2 

2. Η ανωτέρω πρακτική άσκηση των σπουδαστών της Κοινω¬ 
νικής Εργασίας θα είναι έξι (6) μηνών και αρχίζει από 1.10.88. 

' 3. Οι αποζημιώσεις και ασφαλιστικές εισφορές των ασκούμε¬ 
νων σπουδαστών της Κοινωνικής Εργασίας, βαρύνουν τους 
προϋπολογισμούς των Τ.Ε.Ι. προέλευσής τους και καταβάλλο¬ 
νται από τις πιστώσεις των λειτουργικών τους δαπανών, ύστερα 
από πρόσθετη επιχορήγηση από το ΥΠΕΠΘ. 

4. Η παρούσα να δημοσιευθεί στην Εφημερίδα της Κυβερνή- 
σεως. 

Αθήνα, 23 Ιανουάριου 1989 

ΟΙ ΥΦΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ & ΘΡΗΣΚ/ΤΟΝ ΥΓΕΙΑΣ, ΠΡΟΝ. & ΚΟΙΝ. ΑΣΦ/ΣΕΩΝ 

ΦΙΛ. ΠΕΤΣΑΛΝΙΚΟΣ ΧΡ. ΟΙΚΟΝΟΜΟΥ 

- ♦ - 

Αριθ. 3137 Φ. 109.1 (8) 

Μεταβίβαση αρμοδιοτήτων και εξουσίας υπογραφής εγγράφων 

«Με εντολή Υπουργού στο Γενικό Γραμματέα και σε Όργανα 

του Πυροσβεστικού Σώματος». 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

Έχοντας υπόψη: 

1. Το άρθρο 29 παρ. 1 του Ν. 1558/1985 «Κυβέρνηση και 
Κυβερνητικά Όργανα» (Φ.Ε.Κ. Α' 137). 

2. Τις διατάξεις Νόμων, Διαταγμάτων και Αποφάσεων με τις 
οποίες ανατίθενται αρμοδιότητες στον Υπουργό Δημόσιας Τάξης. 

3. Το Π.Δ. 137/1986 «Συγκρότηση της Γενικής Γραμμα¬ 
τείας Δημόσιας Τάξης σε Υπουργείο Δημόσιας Τάξης» (Φ.Ε,Κ. 
Α’ 51). 

4. Τις διατάξεις του Ν.Δ. 321/1969 «Περί Κώδικος Δημο¬ 
σίου Λογιστικού» και του Ν. 1797/1988 «Προμήθειες του δημό¬ 
σιου τομέα και ρυθμίσεις συναφών θεμάτων» (Φ.Ε.Κ. Α' 164). 

5. Την ανάγκη απλούστευσης των διαδικασιών, καταλογισμού 
των δαπανών και της πάταξης της γραφειοκρατίας, αποφασί¬ 
ζουμε: 

Μεταβιβάζουμε στο Γενικό Γραμματέα του Υπουργείου Δημό¬ 
σιας Τάξης και σε όργανα του Πυροσβεστικού Σώματος την εξου¬ 


σία να υπογράφουν με «εντολή Υπουργού» αποφάσεις, έγγραφα, 
εντάλματα, εντολές ή άλλες πράξεις που εκδίδονται σύμφωνα με 
την κείμενη νομοθεσία από τον Υπουργό Δημόσιας Τάξης. 

Α' ΣΤΟ ΓΕΝΙΚΟ ΓΡΑΜΜΑΤΕΑ ΤΟΥ ΥΠΟΥΡΓΕΙΟΥ ΔΗ¬ 
ΜΟΣΙΑΣ ΤΑΞΗΣ 

1. Τις αποφάσεις συγκρότησης των Ανακριτικών (πειθαρχι¬ 
κών) συμβουλίων Αξιωματικών και Πυρονόμων. 

2. Τις αποφάσεις συγκρότησης των Συμβουλίων κρίσεων Πυ¬ 
ροσβεστικού Σώματος. 

3. Τις αποφάσεις εξαίρεσης από τις κρίσεις Αξιωματικών των 
περιπτώσεων του άρθρου 9 του Ν. 671/1977. 

4. Τις προσφυγές στα δευτεροβάθμια συμβούλια κρίσεων των 
Αξιωματικών του Πυροσβεστικού Σώματος για δυσμενέστερες ή 
ευμενέστερες κρίσεις, σύμφωνα με τα άρθρα 26 και 36 του Ν. 
671/1977. 

5. Τις αποφάσεις τοποθέτησης Αξιωματικών, σε θέση κατώ¬ 
τερη του βαθμού τους. 

6. Τις προσκλήσεις σύγκλησης των συμβουλίων μεταθέσεων 
των Αξιωματικών σε περιπτώσεις εκτάκτων μεταθέσεων (άρθ. 
43 παρ. 5 Ν. 671/77). 

7. Τις αποφάσεις απονομής υλικών αμοιβών στους υπαλλή¬ 
λους του Σώματος καθώς και τις αποφάσεις χορήγησης αποζημι¬ 
ώσεων σ’ αυτούς για ελαφρά εγκαύματα ή βλάβες ή φθορές ή 
απώλειες ενδυμάτων ή αντικειμένων κατά την εκτέλεση των κα¬ 
θηκόντων τους. 

8. Τη σύγκληση των συμβουλίων κρίσεων Αξιωματικών για 
την ενέργεια έκτακτων κρίσεων (άρθρ. 22 παρ. 3 Ν. 671/ 
1977). 

9. Την έγκριση των πινάκων κρινομένων και παραλειπομένων 
από τις κρίσεις Αξιωματικών (άρθ. 21 παρ. 3 Ν. 671/1977). 

10. Την κύρωση των πινάκων που συντάσσονται με βάση τις 
αποφάσεις των συμβουλίων κρίσεων (άρθρ. 26 παρ. 4 Ν. 671/ 
1977). 

11. Την παράταση των εργασιών των συμβουλίων κρίσεων 
μέχρι ένα μήνα ή την αναβολή της τακτικής συνόδου των συμ¬ 
βουλίων μέχρι δύο μήνες (άρθ. 25 παρ. 5 Ν. 671/1977). 

12. Τη θέση των Αξιωματικών, πλην των ανωτάτων, σε δια¬ 
θεσιμότητα (άρθρα 2 παρ. 2 και 4 Ν.Δ. 343/1969 και Π.Δ. 
726/1980). 

13. Την εκτίμηση Ε.Δ.Ε. ή αναφορών για πειθαρχικά παρα¬ 
πτώματα, που επισύρουν την ποινή της αργίας με πρόσκαιρη 
παύση, αργία με απόλυση και απόταξη, σε βάρος Αξιωματικών 
και Πυρονόμων και την παραπομπή τους στα αρμόδια Ανακρι- 
τικά Συμβούλια (άρθ. 25 παρ. 9 Ν.Δ. 343/1969). 

14. Τις προσφυγές στο δευτεροβάθμιο Ανακριτικό Συμβούλιο 
Αξιωματικών, για αρνητικές αποφάσεις του Πρωτοβαθμίου Ανα- 
κριτικού Συμβουλίου, σε ερωτήματα επιβολής ποινής απόταξης ή 
αργίας με απόλυση (άρθρα 37 και 38 Ν.Δ. 343/1969). 

15. Την αναπομπή σε ομοειδές συμβούλιο, απόφασης ανακρι- 
τικού συμβουλίου αξιωματικών που ακυρώθηκε από Διοικητικό 
Δικαστήριο (άρθ. 42 παρ. 5 Ν.Δ. 343/1969). 

16. Τη διαπίστωση των τελεσίδικων αποφάσεων Ανακριτικών 
Συμβουλίων για θέση Αξιωματικών σε απόταξη ή αργία με από¬ 
λυση και την επιβολή τυχόν κατώτερης πειθαρχικής ποινής σε 
περίπτωση απαλλακτικής απόφασης (άρθ. 43 παρ. 1 και 2 Ν.Δ. 
343/1969 και Π.Δ. 726/1980). 

17. Τις αποφάσεις έναρξης λειτουργίας των Πυροσβεστικών 
Υπηρεσιών. 

18. Ερωτήματα προς τις Νομικές Υπηρεσίες της Διοίκησης 
και στην Εισαγγελία του Αρείου Πάγου (απ’ ευθείας ή μέσω του 
Υπουργείου Δικαιοσύνης) για την έκδοση γνωμοδοτήσεων. 

19. Τις απαντήσεις σε αιτήσεις ιδιωτών που αφορούν θέματα 
επανεξέτασης ή υπομνήματα ή αναφορές παραπόνων ή καταγγε¬ 
λιών κατά ενεργειών ή απαντήσεων των οργάνων της κεντρικής 
Υπηρεσίας του Πυροσβεστικού Σώματος (Αρχηγείου) στις περί 
πτώσεις που σε πρώτο βαθμό, δόθηκαν αρνητικές απαντήσεις. 

20. Τις αποφάσεις καθορισμού του τύπου της στολής του Πυ¬ 
ροσβεστικού προσωπικού. 

21. Την έγκριση για αποζημίωση των εκτός έδρας μετακινή¬ 
σεων του Αρχηγού Πυροσβεστικού Σώματος. 

22. Την ευθύνη της εποπτείας στη διαδικασία επιλογής των 
υποψηφίων για κατάταξη Πυροσβεστών. 

23. Τις αποφάσεις έγκρισης (ανάληψης) - αναγνώρισης δαπα¬ 
νών, κατακύρωσης αποτελεσμάτων διαγωνισμού, έκδοσης χρη¬ 
ματικών ενταλμάτων προπληρωμής και συμβάσεις για ποσά 
πάνω από 10.000.000 και μέχρι 50.000.000 δραχμές. 

24. Τον καταλογισμό για ποσά πάνω από 1.000.000 δραχ¬ 
μές και μέχρι 2.000.000 δραχμές. 

Β’ ΣΤΟΝ ΑΡΧΗΓΟ ΤΟΤ ΠΤΡΟΣΒΕΣΤΙΚΟΤ ΣΩΜΑ¬ 
ΤΟΣ 

1. Έγγραφα προς Υπουργεία, λοιπές Αρχές, Οργανισμούς, 
Νομικά Πρόσωπα και ιδιώτες, εκτός από αυτά που αναφέρονται 
σε θέματα ιδιαίτερης σπουδαιότητας. 

2. Την απόφαση για παράταση χορήγησης κανονικών αδειών 
στους υπαλλήλους και το επόμενο ημερολογιακό έτος (άρθ. 134 
παρ. 9 του Κανονισμού Εσωτερικής Υπηρεσίας (Κ.Ε.Υ.Π.Σ.) 
όπως αυτό αντικατάσταθηκε με το άρθρο 2 παρ. 4 του Π.Δ. 
560/1981). 

3. Τη συγκρότηση των Επιτροπών Κατάταξης - εξέτασης υπο¬ 
ψηφίων για κατάταξη στο Πυροσβεστικό Σώμα (άρθρο 89 παρ. 1 
και 4 του Κ.Ε.Υ.Π.Σ.). 

4. Την προκήρυξη εισαγωγικών εξετάσεων και καθορισμό 
αριθμού εισακτέων για τα τμήματα Ανθυποπυραγών και Αρχιπυ- 
ροσβεστών της Πυροσβεστικής Σχολής (άρθρα 65 και 66 του 
Π.Δ. /174/1983). 

5. Την κύρωση πινάκων επιτυχόντων και αποτυχόντων για 
την εισαγωγή στο Τμήμα Ανθυποπυραγών της Πυροσβεστικής 
Σχολής (άρθρο 98 παρ. 1 του Π.Δ. 174/1983). 

6. Την προκήρυξη των εισαγωγικών εξετάσεων για τη Σχολή 
Μετεκπαίδευσης Πυρονόμων, τον καθορισμό του αριθμού εισα¬ 
κτέων και την κύρωση των πινάκων επιτυχόντων και αποτυχό¬ 
ντων στις εξετάσεις αυτές (άρθρο 15 παρ.2 του Ν. 1339/1983 
και άρθρα 2,3 και 10 της 24521 Φ. 109.18/1983 Απόφασης 
Υ.Δ.Τ.). 

7. Την κύρωση πινάκων σειράς επιτυχίας των αποφοιτούντων 
από το Τμήμα Ανθυποπυραγών της Πυροσβεστικής Σχολής (άρ¬ 
θρο 140 Π.Δ. 174/1983). 

8. Τον καθορισμό της χρονικής διάρκειας της εκπαίδευσης στο 
Τμήμα Επιμόρφωσης και Μετεκπαίδευσης της Πυροσβεστικής 
Σχολής (άρθρο 59 Π.Δ. 174/1983 όπως αντικατάσταθηκε με 
άρθρο 1 παρ. 1 Π.Δ. 412/1987). 

9. Τις αποφάσεις εισαγωγής υπαλλήλων στο Τμήμα Επιμόρ¬ 
φωσης και Μετεκπαίδευσης της Πυροσβεστικής Σχολής και λει¬ 
τουργίας βραχύχρονων Προγραμμάτων επιμόρφωσης και μετεκ¬ 
παίδευσης πυροσβεστικών υπαλλήλων (άρθρο 58 του Π.Δ. 174/ 
1983). 

10. Την προκήρυξη προαγωγικών εξετάσεων για το βαθμό 
του Ανθυποπυραγού Ειδικών Υπηρεσιών (άρθρο 1 παρ. 3 Π.Δ. 
458/1979). 

11. Τον καθορισμό εξεταστικών κέντρων διεξαγωγής εισιτη¬ 
ρίων εξετάσεων για τα Τμήματα Ανθυποπυραγών και Αρχιπυρο- 
σβεστών της Πυροσβεστικής Σχολής και σε πόλεις εκτός της 
Αθήνας (άρθρο 75 παρ. 2 Π.Δ. 174/1983). 

12. Την κύρωση πινάκων επιλεγομένων για κατάταξη στο 
Πυροσβεστικό Σώμα και τις προσκλήσεις παρουσίασής τους (άρ¬ 
θρο 89 παρ. 9 και 11 του Κ.Ε.Υ.Π.Σ.). 

13. Την εκπαίδευση και μετεκπαίδευση των υπαλλήλων του 
Σώματος σε σχολεία και κέντρα του εσωτερικού. 

14. Το διορισμό και παύση καθηγητών στη Πυροσβεστική 
Σχολή (άρθρο 25 παρ. 2 και 5 του Π.Δ. 174/1983). 

15. Την κύρωση πινάκων επιτυχόντων στις προαγωγικές εξε¬ 
τάσεις για το βαθμό του Ανθυποπυραγού Ειδικών Υπηρεσιών 
(άρθρο 13 παρ. 1 Π.Δ. 458/1979). 

16. Τη χορήγηση κανονικών, εκτάκτων, βραχέων και αναρ- 
ρωτικών αδειών για την αλλοδαπή στους Αξιωματικούς και Πυ¬ 
ρονόμους. 


17. Προτάσεις παραπομπής των Αξιωματικών και Πυρονό¬ 
μων στην Α.Υ.Ε. για κρίση της σωματικής τους ικανότητας. 

18. Τον καθορισμό του τόπου διαμονής των διατελούντων σε 
διαθεσιμότητα και αργία Αξιωματικών και Πυρονόμων (άρθρο 
21 παρ. 3 του Ν.Δ. 343/1969). 

19. Τον ορισμό πυροσβεστικών υπαλλήλων σε συνέδρια, συμ¬ 
βούλια ή Επιτροπές στο εσωτερικό ή εξωτερικό. 

20. Τη χορήγηση αδειών μακράς διάρκειας, χωρίς αποδοχές, 
για την αλλοδαπή στους υπαλλήλους του Σώματος (άρθρο 134 
παρ. 33 του Κ.Ε.Υ.Π.Σ.). 

21. Τη διάθεση και κατανομή των Πυροσβεστικών Πλοιαρίων 
και αυτοκινήτων στις Υπηρεσίες του Σώματος και τις αποφάσεις 
διάθεσης αυτών. 

22. Τις αποφάσεις έγκρισης (ανάληψης) - αναγνώρισης δαπα¬ 
νών, κατακύρωσης αποτελεσμάτων προπληρωμής και συμβάσεις 
για ποσά πάνω από 5.000.000 και μέχρι 10.000.000 δραχμές. 

23. Τον καταλογισμό για ποσά από 400.000 μέχρι 
1.000.000 δραχμές. 

24. Το διορισμό εκκαθαριστών δαπανών και αναπληρωτών 
αυτών, για μισθούς, ημερομίσθια, αποζημιώσεις και άλλες παρο¬ 
χές στους υπαλλήλους του Δημοσίου ή στους συνδεόμενους με το 
Δημόσιο με σχέση εργασίας Δημοσίου ή Ιδιωτικού Δικαίου, κα¬ 
θώς και των δαπανών για ενοίκια. 

25. Αιτήσεις τροποποιήσεων του Προγράμματος Προμηθειών 
που εγκρίθηκε και τέθηκε σ’ εφαρμογή από το Υπουργείο Εμπο¬ 
ρίου. 

26. Τις αποφάσεις καθορισμού του μηνιαίου κατ’ αποκοπή 
βοηθήματος στις Υπηρεσίες του Σώματος για θέρμανση, είδη κα¬ 
θαριότητας και γραφικής ύλης. 

27. Το διορισμό, αντικατάσταση και προσωρινή αναπλήρωση 
των διαχειριστών Υλικού, του Προϊσταμένου της Γενικής Αποθή¬ 
κης Υλικού και των μελών της Ταμιακής Επιτροπής. 

28. Το διορισμό υπόλογων Διαχειριστών έργων και μελετών 
του Προγράμματος Δημοσίων Επενδύσεων (άρθρο 72 Ν.Δ. 321/ 
1969). 

29. Την εσωτερική μεταφορά πιστώσεων Προγράμματος Δη¬ 
μοσίων Επενδύσεων σε έργα και μελέτες ανεξάρτητα από το 
ποσό. 

30. Τις αποφάσεις ανάθεσης καθηκόντων Υγειονομικού Αξιω¬ 
ματικού σε Αστίατρους, Σχολίατρους, Δημοτικούς κ.λπ. για¬ 
τρούς, για τη διεξαγωγή της Υγειονομικής Υπηρεσίας στους πυ¬ 
ροσβεστικούς υπαλλήλους των Υπηρεσιών για τις οποίες δεν προ- 
βλέπεται οργανική θέση Υγειονομικού Αξιωματικού (άρθρο 132 
παρ. 1 του Κ.Ε.Υ.Π.Σ.). 

Γ’ ΣΤΟΝ ΥΠΑΡΧΗΓΟ ΠΥΡΟΣΒΕΣΤΙΚΟΥ ΣΩΜΑΤΟΣ 

1. Εγκύκλιες με τις οποίες κοινοποιούνται νόμοι, διατάγματα 
ή υπουργικές αποφάσεις. 

2. Διαταγές και εγκύκλιες προς τις Υπηρσίες του Σώματος για 
μικρότερης σημασίας θέματα. 

3. Τη χορήγηση κανονικών, έκτακτων και αναρρωτικών 
αδειών για την αλλοδαπή των υπαξιωματικών και Πυροσβεστι¬ 
κών. 

4. Τις αποφάσεις έγκρισης (ανάληψης) - αναγνώρισης δαπα¬ 
νών, κατακύρωσης αποτελεσμάτων διαγωνισμού, έκδοση χρη¬ 
ματικών ενταλμάτων προπληρωμής και συμβάσεις για ποσά 
πάνω από 300.000 και μέχρι 5.000.000 δραχμές. 

5. Τον διορισμό Υπόλογων Διαχειριστών και Εποπτών Οικο¬ 
νομικών Υπηρεσιών εφόσον κατά τις κείμενες διατάξεις δεν απαι¬ 
τείται γι’ αυτό Π.Δ/γμα ή απόφαση. 

6. Τον καταλογισμό ποσών πάνω από 50.000 και μέχρι 
400.000 δραχμές. 

7. Την εγγραφή, διαγραφή και διάθεση πάσης φύσης υλικού με 
εξαίρεση των πυροσβεστικών πλοιαρίων και αυτοκινήτων στις 
Υπηρεσίες του Σώματος. 

8. Αιτήσεις ανάληψης και διάθεσης πιστώσεων ασχέτως πο¬ 
σού. 

9. Αιτήσεις αυξομείωσης, μεταφοράς και εξ ολοκλήρου διάθε¬ 
σης πιστώσεων καθώς και αυξομειώσεις προβλέψεων θέσεων 

προσωπικού. 

10. Αιτήσεις προμηθειών ή χορήγησης πάσης φύσεως υλικού. 
Δ’ ΣΤΟ ΔΙΕΥΘΥΝΤΗ ΑΡΧΗΓΕΙΟΥ ΠΥΡΟΣΒΕΣΤΙΚΟΥ 
ΣΩΜΑΤΟΣ 

1. Τις αποφάσεις χορήγησης επιδομάτων σ’ όλους τους πυρο¬ 
σβεστικούς υπαλλήλους. 

2. Την μισθολογική εξομοίωση Πυρονόμων και των Αξιωμα¬ 
τικών που προέρχονται απ’ αυτούς. 

3. Τη μισθολογική ένταξη των πυροσβεστικών υπαλλήλων 
από το βαθμό του Πυρονόμου και κάτω. 

Ε’ ΣΤΟ ΔΙΕΥΘΥΝΤΗ ΟΙΚΟΝΟΜΙΚΩΝ ΥΠΗΡΕΣΙΩΝ 

1. Την αλληλογραφία για θέματα οικονομικής φύσης με εξαί¬ 
ρεση αυτή που ανήκει στην αρμοδιότητα ανωτέρων κλιμα¬ 
κίων. 

2. Έγγραφα που αφορούν συνταξιοδοτικά θέματα. 

3. Αποφάσεις έγκρισης (ανάληψης) δαπανών, κατακύρωσης 
αποτελεσμάτων διαγωνισμών, έκδοση χρηματικών ενταλμάτων 
προπληρωμής και συμβάσεις για ποσά μέχρι 300.000 δραχμές. 

4. Διακηρύξεις διαγωνισμών και αποφάσεις συγκρότησης επι¬ 
τροπών διενέργειας διαγωνισμών και παραλαβής υλικών. 

5. Την κατανομή της παγίας προκαταβολής του Πυροσβεστι¬ 
κού Σώματος στις Υπηρεσίες του. 

6. Τις αποφάσεις χορήγησης τρίμηνων αποδοχών. 

Η 10449 Φ. 010.2/7/13.7.1978 απόφαση Υπουργού Δη¬ 
μόσιας Τάξης όπως τροποποιήθηκε με την 10944 Φ. 010.2/8/ 
18.7.1979 όμοια, καθώς και η 19232 Φ. 010.10/2.4.1984 

απόφαση Υπουργού Δημόσιας Τάξης παύουν να ισχύουν, όσον 
αφορά το Πυροσβεστικό Σώμα, από τη δημοσίευση της παρούσης 
στην Εφημερίδα της Κυβερνήσεως. 

. Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 7 Φεβρουάριου 1989 

Ο ΥΠΟΥΡΓΟΣ 

ΓΙΩΡΓΟΣ Ε. ΠΕΤΣΟΣ 
-♦- 

Αριθ. οικ. 4041/156 (9) 

Σύσταση «Γραφείου Καυσίμων» στη Δ/νση Ελέγχου Ατμοσφαιρι¬ 
κής Ρύπανσης και Θορύβου του Υπουργείου Περιβάλλοντος, 

Χωροταξίας και Δημοσίων Έργων. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜ. ΕΡΓΩΝ 

Έχοντας υπόψη: 

1. Τις διατάξεις του Ν. 51/75 «περί αναδιοργάνωσης των δη¬ 
μοσίων πολιτικών υπηρεσιών» (ΦΕΚ 125/Α) και ειδικότερα της 
παραγρ. 4 του άρθρου 2. 

2. Τις διατάξεις του Π.Δ. 51/88 «Οργανισμός Υπουργείου 
ΠΕΧΩΔΕ» (ΦΕΚ 19/Α). 

3. Τις διατάξεις του Ν. 1558/85 «Κυβέρνηση και Κυβερνη¬ 
τικά Όργανα» (ΦΕΚ 137/Α) και ειδικότερα του άρθρου 23 πα- 
ραγρ. 1. 

4. Τις υπηρεσιακές ανάγκες, αποφασίζουμε: 

Τη σύσταση «Γραφείου Καυσίμων» στη Δ/νση Ελέγχου Ατμο¬ 
σφαιρικής Ρύπανσης και Θορύβου του Υπουργείου Περιβάλλο¬ 
ντος, Χωροταξίας και Δημοσίων Έργων. 

Οι αρμοδιότητες του γραφείου είναι: 

- Έλεγχος τήρησης υφιστάμενων προδιαγραφών ποιότητας 
καυσίμων. 

- Εισηγήσεις για βελτίωση ποιότητας καυσίμων. 

- Δειγματοληψίες και εργαστηριακοί έλεγχοι. 

- Συνεργασία με συναρμόδια Υπουργεία και φορείς (Διυλιστή¬ 
ρια, Γενικό Χημείο του Κράτους, ΔΕΠ, ΥΒΕΤ, Υπ. Εμπορίου 
κ.λπ.) σε σχετικά θέματα. 

- Παρακολούθηση σχεικών διεθνών εξελίξεων και βιβλιογρα¬ 
φίας. 

- Παρακολούθηυση θεμάτων ΕΟΚ, που αφορούν τα καύσιμα 
σε σχέση με περιβαλλοντικές παραμέτρους. 


Το γραφείο υπάγεται στον προϊστάμενο της Δ/νσης. 

Του γραφείου προΐσταται υπάλληλος του κλάδου ΠΕ χημικών 
μηχανικών ή ΠΕ χημικών. 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 6 Φεβρουάριου 1989 

Ο ΥΠΟΥΡΓΟΣ 

ΒΑΣΙΛΗΣ ΚΕΔΙΚΟΓΛΟΥ 
-♦- 

Αριθ. οικ. 4046/179 (10) 

Σύσταση Γραφείου στο Υπουργείο Περιβάλλοντος, Χωροταξίας 

και Δημοσίων Έργων. 

Ο ΥΠΟΥΡΓΟΣ . 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜ. ΕΡΓΩΝ 

Έχοντας υπόψη: 

1. Τις διατάξεις του Ν. 51/75· «περί αναδιοργανώσεως των 
δημοσίων πολιτικών υπηρεσιών» (ΦΕΚ 125/Α) και ειδικότερα 
της παραγρ. 4 του άρθρου 2. 

2. Τις διατάξεις του Π.Δ. 51/88 «Οργανισμός Υπουργείου 
ΠΕΧΩΔΕ» (ΦΕΚ 19/Α). 

3. Τις διατάξεις του Ν. 1558/85 «Κυβέρνηση και Κυβερνη¬ 
τικά Όργανα» (ΦΕΚ 137/Α) και ειδικότερα του άρθρου 23 πα- 
ραγρ. 1. 

4. Τις υπηρεσιακές ανάγκες, αποφασίζουμε: 

Τη σύσταση «Γραφείου Διοικητικής Μέριμνας» στη Δ/νση 
Ελέγχου Ατμοσφαιρικής Ρύπανσης και Θορύβου. 

Οι αρμοδιότητες του γραφείου είναι: 

- Προώθηση προτάσεων Προγράμματος Δημοσίων Επενδύ¬ 
σεων και Τακτικού Προϋπολογισμού. 

- Επίσπευση διαδικασίας 

α) Επειγουσών προμηθειών ως και μικροπρομηθειών στήριξης 
της υπάρχουσας τεχνικής υποδομής για εργαστήρια, δίκτυο 
σταθμών ατμοσφαιρικής ρύπανσης, δίκτυο μετρήσεων θορύβων 
και εκπεμπόμενων αερίων από αυτοκίνητα, καυστήρες κεντρικής 
θέρμανσης, βιομηχανίας, δειγματοληψιών και αναλύσεων υδά- 
των κ.λπ. 

β) Επισκευής και συντήρησης μηχανών γραφείου και λοιπών 
συσκευών και οργάνων. 

- Προγραμματισμός κίνησης και διάθεσης των αυτοκινήτων 
και κινητών σταθμών δειγματοληψιών των Δ/νσεων Περιβαλλο¬ 
ντικού Σχεδιασμού και Ελέγχου Ατμοσφαιρικής Ρύπανσης και 
Θορύβου. 

- Παραλαβή διαχειριστικού υλικού και υλικών καθαριότητας 
από το αρμόδιο τμήμα της κεντρικής υπηρεσίας και διάθεσή τους. 

- Επίσπευση των διαδικασιών για την επισκευή και συντήρηση 
οχημάτων των Δ/νσεων. 

- Γενικότερη μέριμνα για κάθε άλλης μορφής στήριξη των Δ/ 
νσεων του Διοικητικού Τομέα Περιβάλλοντος που αφορά τις προ¬ 
μήθειες και εργασίες λειτουργίας τους. 

- Τήρηση διαδικασιών και μέριμνα για τη φιλοξενία ξένων και 
λοιπών εμπειρογνωμόνων. 

- Επίσπευση διαδικασιών έκδοσης διοικητικών αποφάσεων 
που αναφέρονται στο προσωπικό (μετακίνηση στο εσωτερικό και 
εξωτερικό κ.λπ.). 

Το γραφείο υπάγεται στον προϊστάμενο της Δ/νσης. 

Του γραφείου προΐσταται υπάλληλος του κλάδου ΤΕ τεχνολο¬ 
γικών εφαρμογών ΔΕ τεχνικών ή ΔΕ διοικητικών λογιστικών, με 
σχετική εμπειρία στο αντικείμενο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 7 Φεβρουάριου 1989 

Ο ΥΠΟΥΡΓΟΣ 

ΒΑΣΙΛΗΣ ΚΕΔΙΚΟΓΛΟΥ 

Αριθ. Κ3-681 (11) 

Αντικατάσταση μελών Διοικητικού Συμβουλίου ΣΕΠΤΑ. 

ΟΙ ΥΠΟΥΡΓΟΙ 
ΕΜΠΟΡΙΟΥ ΚΑΙ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του Ν. 1558/85 «Κυβέρνηση και Κυβερνη¬ 
τικά Όργανα». 

2. Τις διατάξεις των άρθρων 49, 50, 51, 52 και 56 του Π.Δ. 
237/1986 «Κωδικοποίηση των διατάξεων του Ν. 489/76 
«όπως ισχύει μετά την έκδοση του Ν. 1746/1988 (άρθρο 22) 
«Ρύθμιση του θεσμού των Επιμελητηρίων και άλλες διατάξεις». 

3. Την υπ’ αριθμ. Β3-139/16.2.87 απόφαση του Πρωθυ¬ 
πουργού και του Υπουργού Εμπορίου, ανάθεση αρμοδιοτήτων 
στον Υφυπουργό Εμπορίου. 

4. Το γεγονός των παραιτήσεων μελών του Διοικητικού Συμ¬ 
βουλίου του ΣΕΠΤΑ, αποφασίζουμε: 

1. Αποδεχόμαστε τις παραιτήσεις των Βασ. Στεφάνή και Βασ. 


Μιχαλακόπουλου από το Διοικητικού Συμβούλιο του Σ.Ε.- 
Π.Τ.Α. 

2. Ορίζουμε, σε αντικατάσταση των παραιτηθέντων, τους 
Γιάννης Στεφάνου, Οικονομολόγο, Πρόεδρο του Δ.Σ. του Σ.Ε.- 
Π.Τ.Α. και Ευαγ. Δάρρα, Ασφαλιστή, Αντιπρόεδρο του Δ.Σ. του 
Σ.Ε.Π.Τ.Α. 

3. Κατά τα λοιπά ισχύει η Κ4-990/8.3.88 κοινή απόφαση 
των Υπουργώς Εμπορίου και Μεταφορών και Επικοινωνιών 
«περί συγκροτήσεων του πρώτου Διοικητικού Συμβουλίου του 
Σ.Ε.Π.Τ.Α. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 8 Φεβρουάριου 1988 

-οι ΥΠΟΥΡΓΟΙ 

ΥΦΥΠΟΥΡΓΟΣ 

Ν ΕΜΠΟΡΙΟΥ ΜΕΤΑΦΟΡΩΝ & ΕΠΙΚΟΙΝΩΝΙΩΝ 

Γ. ΔΑΣΚΑΛΑΚΗΣ ΙΩΑΝΝΗΣ ΧΑΡΑΛΑΜΠΟΥΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




